Wolf (Galápagos)

Wolf (spansk: Isla Wolf, på engelsk også kjent som: Wenman Island) er en ubebodd øy i Galápagos-arkipelet. Øya har navn etter den tyske geologen Theodor Wolf. Den ligger avsides som en av de nordvestligste i øygruppen og er administrativt en del av kantonen Isabela. Wolf er toppen av en tusen meter høy, utdødd, vulkan som reiser seg opp fra havbunnen. I 1964 ble det første mennesket ilandsatt, ved hjelp av helikopter, på Wolf. Øya, som sjelden blir besøkt, er kjent blant dykkere for et variert marint dyreliv. Wolf er en del av Galápagos nasjonalpark og er levested for en rekke fuglarter. Referanser Eksterne lenker (en) Wolf Island (Galápagos) – kategori av bilder, video eller lyd på Commons